Studiu: Topul angajaților care riscă să moară de COVID-19. Ce meserii au.
Bărbații care lucrează ca agenți de pază, bucătari sau în fabrici au avut cea mai mare rată de deces care are legătură cu COVID-19. Asistenții medicali au avut, statistic, rate de deces corelat cu COVID-19 semnificativ mai mare față de angajații din alte domenii. Ratele de deces în rândul angajaților din domenii sociale continuă să fie, statistic, semnificativ mai mari decât cele pentru restul populației active.
Bărbații cu locuri de muncă care implică o calificare scăzută sau roluri de îngrijire au avut cea mai mare rată de deces din cauza COVID-19, arată cele mai noi date, citate de Sky News. Studiul menționat a fost făcut în Anglia și Țara Galilor, începând din martie până în decembrie 2020.Oficiul Național pentru Statistică (ONS) a anunțat că, în perioada 9 martie – 28 decembrie 2020, au fost înregistrate 7.961 de decese care au legătură cu SARS-CoV-2 în rândul persoanelor angajate. Este vorba despre persoane cu vârste cuprinse între 20 și 64 de ani.Bărbații care lucrează ca agenți de pază, bucătari sau în fabricile de prelucrare au avut unele dintre cele mai ridicate rate de deces COVID-19, arată cele mai recente date statistice.Oamenii care lucrează unii lângă alții și în locuri de muncă cu expunere regulată la virus continuă să aibă rate mai mari de deces în comparație cu restul populației care are un job ce nu necesită o asftel de expunere.În ceea ce privesc domeniile de activitate, bărbații care aveau job-uri elementare (699 decese) sau ocupații de îngrijire (258 decese) au avut cele mai ridicate rate de deces asociate cu COVID-19, respectiv de 66,3 și 64,1 dintr-o mie de bărbați analizată de studiu.În categoria ocupațiilor elementare sunt incluși muncitorii din fabrici, agenții de pază, bucătarii și șoferii de taxi.În ceea ce privește categoria femeilor angajate, unele dintre cele mai mari rate de deces asociate COVID-19 au fost înregistrate în rândul croitoreselor și al îngrijitoarelor.Ratele de deces în rândul angajaților din domenii sociale continuă să fie, statistic, semnificativ mai mari decât cele pentru restul populației active, a adăugat ONS.Au fost înregistrate în total 469 decese care au legătură cu COVID-19 în rândul angajaților care oferă asistența socială, cu rate de 79,0 decese la 100.000 de bărbați și 35,9 decese la 100.000 de femei.Datele au arătat, de asemenea, că asistenții medicali au avut în mod statistic rate de deces semnificativ mai mari în comparație persoanele de aceeași vârstă și sex care activează în alte domenii, cu 79,1 decese la 100.000 de bărbați și 24,5 decese la 100.000 de femei.Datele au arătat că profesorii și profesioniștii din domeniul Educației nu sunt mai expuși riscului de a muri din cauza COVID-19.